ഗുപ്റ്റില്: ടി20യില് 150 സിക്സ് നേടുന്ന ആദ്യ താരം ദുബായ്: സ്കോട്ലന്ഡിനെതിരേ ബാറ്റിങ് മികവ് പുലര്ത്തിയ മാര്ട്ടിന് ഗുപ്റ്റില് തന്റെ അര്ധസെഞ്ച്വുറി നേടിയതിനിടെ റെക്കോഡുകള് കൂടി സൃഷ്ടിച്ചാണ് മുന്നേറിയത്. രാജ്യാന്തര ടി20 ക്രിക്കറ്റില് 150 സിക്സ് നേടുന്ന ആദ്യ താരമെന്ന നേട്ടവും 3000 റണ്സ് നേടിയ രണ്ടാമത്തെ താരവുമായി മാര്ട്ടിന് ഗുപ്റ്റില്. സ്കോട്ട്ലന്ഡിനെതിരേ 93 റണ്സ് നേടിയ ഗുപ്റ്റില് 56 പന്തില് നിന്ന് 7 സിക്സുകളാണ് അടിച്ചത്. 134 സിക്സുമായി രോഹിത് ശര്മയും 122 സിക്സുമായി ക്രിസ് ഗെയിലുമാണ് താരത്തിന് പിന്നില് പട്ടികയിലുള്ളത്.